**Pravilnik o organizaciji i održavanju trka, polumaratona i maratona**

1. **Osnovne odredbe**
   1. ASBiH svake godine ocjenjuje trke koje su se kandidovale za kalendar ASBiHi predlaže ih, zavisno od ispunjenosti standarda za kalendar ASBiH, i na međunarodne kalendare.
   2. Trke su podijeljene u četiri kategorije:

* maratoni
* polumaratoni
* trke na 10 km i
* ostale trke ( zvanične distance za ostale trke su: 5 km, 15 km, 20 km, 30 km i 100 km, a za ostale trke se ne vode zvanični rezultati – pravilo IAAF 261)
  1. Sve trke se kategorišu u četiri kategorije, i to:
* trke „A“ kategorije
* trke „ B“ kategorije
* trke „C“ kategorije
* trke „D“ kategorije

1. **Konkurisanje**
   1. Prijavu podnosi organizator takmičenja, a prijavu potpisuje direktor trke ili drugo ovlašteno lice
   2. Prijava se podnosi na obrascu za prijave
   3. Za „A“ i „B“ kategoriju mogu apliciriati organizatori koji imaju prethodno najmanje dva izdanja.
   4. Za „C“ kategoriju mogu konkurisati organizatori koji prethodno imaju najmanje jedno izdanje.
   5. Za „D“ kategoriju mogu konkurisati svi ostali.
   6. Prijave se podnose, za trke koje se održavaju od 1. januara do 31. jula najkasnije do 31. juna prethodne godine, a za trke koje se održavaju od 1. avgusta do 31. decembra najkasnije do 25. septembra prethodne godine.
   7. Kategorija se dobija samo za jednu godinu, a na osnovu ispunjenosti uslova za prethodnu godinu, s tim što će 2018. godina biti prelazna godina kada će se kategorije moći dodjeljivati i 2018. godine.
   8. Kategoriju dodjeljuje Takmičarska komisija ASBiH a na predlog Koordinatora za ulične.
   9. Žalbe na odluku Komisije i Koordinatora se ulažu u prvom stepenu UOASBiH-u, a saglasno Statutu ASRS.
   10. Nije moguće aplicirati za dvije kategorije više od kategorije iz prethodne godine, osim u slučaju ako je takmičenje ujedno i prvenstvo ASBiH na toj distanci.
2. **Obaveze organizatora**
   1. Elitni takmičari

* trke A kategorije moraju imati najmanjke 6 muških i 6 ženskih elitnih takmičara po propozicijama IAAF za label, i to najmanje iz 5 različitih država
* trke B kategorije moraju imati 3 muška i 3 ženska takmičara iz kategorije elitni iz najmanje tri države
* trke C kategorije ne moraju imati strane elitne takmičare, ali su obavezne da obezbijede najmanje 4 takmičara/ke iz BiH koji imaju referentne rezultate
* trke D kategorije ne moraju imati elitne takmičare
  1. Elitni takmičari po pravilima IAAF
* Maraton: 2:13:45 za muškarce i 2:36:30 za žene
* Polumaraton: 63:30 za muškarce i 74:00 za žene
* 10 km: 30:00 za muškarce i 35:30 za žene na asfaltu/betonu ili na 10,000m: 29:30 za muškarce i 34:45 za žene
* 5 km : 14:00 za muškarce i 15:45 za žene
* Bez obzira na rezultat koga ima takmičar, tretiraće se kao elitni ako je ispunio uslove iz Pravila za organizaciju trka i maratona propisanih za tu godinu od strane IAAF.
* Svi elitni takmičari moraju imati normirani rezultat najmanje 36 mjeseci prije nastupa.
  1. Direktori trka prave ugovore sa elitnim takmičarima o uslovima pod kojim nastupaju na takmičenju. Ugovorom se smatra i zvaničan raspis za takmičenje na sajtu organizatora, a dolaskom takmičara na takmičenje smatra se da je prihavtio uslove.
  2. Direktori trka i organizatori su dužni da za nastup stranih takmičara imaju saglasnost njihovih nacionalnih federacija ili njihovih oficijelnih menadžera koji su registrovani u IAAF, a za nastup takmičara iz BiH potrebna je saglasnost klubova i ako se radi o članovima reprezentacije BiH saglasnost selektora.
  3. Organizator će na osnovu ugovora elitnom takmičaru isplatiti odmah nakon završetka trke sve obaveze proistekle iz ugovora, osim startnina i nagradnog fonda koga će platiti najkasnije u roku od 60 dana nakon što dobije rezultate doping kontrole.
  4. Takmičar koji bude pozitivan na doping testu dužan je da organizatoru isplati sve troškove koje je imao a koji su vezani za njegov nastup i koji su proistekli iz ugovora.
  5. Delegat AS će izvršiti kontrolu i zapisnički, na obrascu za izvještavanje, konstatovati ispunjenost standarda na takmičenju.
  6. Organizator će delegatu snositi troškove puta i smještaja za najviše dva dana, ako drugim aktima ASBiH nije drugačije definisano.
  7. Organizator će delegatu takmičenja obezbijediti akreditaciju sa natpisom: „Delegat ASRS“ i delegatu će biti omogućen pristup svim elementima organizacije i realizacije takmičenja.

1. **Medicisnko obezbijeđenje i doping kontrola**
   1. Medinisko obezbijeđenje takmičenja će biti usklađeno sa brojem učesnika i to na sledeći način: jedna puna mobilna medicinska ekipa će se nalaziti u zoni cilja sa jasno naznačenim najkraćim komunikacijama za dolazak u medicinski centar; druga medicinska ekipa će se nalaziti iza zadnjeg učesnika na stazi i pratiće trku do njenog završetka. Ako je temperatura za vrijeme održavanja takmičenja iznad 20 stepeni i ako delegat procijeni da je to neophodno, može se zahtijevati dodatni broj mediniskih ekipa koje će biti stacionirane na svakom petom ili desetom kilometru na stazi. Medinsko obezbijeđenje mora biti edukovano u smislu poznavanja elemenata organizacije takmičenja bitnih za njihov efikasan rad i mora imati rukovodioca.
   2. Sve medicinske ekipe će biti uvezane sredstivma komunikacije a rukovodilac će biti u neposrednoj vezi sa delegatom i direktorom trke.
   3. Doping kontrola će biti organizovana na osnovu pravila. Prostorija za uzimanje uzoraka će biti obilježena i opremljena na osnovu pravila. Lica koja uzimaju uzorke će biti akreditovana od strane Antidoping agencije BiH, dok će lica koja su vodiči takmičarima koje je delegat odredio za doping kontrolu biti edukovana.
   4. Vodiči će biti istog pola kao i takmičar/ka.
   5. Sva lica uključena u realizaciju doping kontrole će nositi akreditacije sa natpisom: „DOPING KONTROLA“.
   6. Broj uzoraka

* trke A kategorije minimum 4 uzorka (2 muška i 2 žene) Epo test
* trke B kategorije minimum 2 uzorka (1 muški i 1 ženski) obični test
* trke C i D kategorije vršiće doping kontrolu na zahtjev delegata
  1. Troškove doping kontrole snosi organizator takmičenja.
  2. Ako delegat naloži dodatne doping testove, troškove njihovih analiza snosi ASRS.

1. **Organizator**
   1. Organizatori trka i maratona su saglasno Statutu ASBiH članovi Saveza.
   2. Organizator će za trke „A“ kategorije imati sat u cilju, jedan sat na vozilu ispred prvog atletičara i jedan sat na vozilu ispred vodeće atletičarke.
      1. Organizator će obezbijediti posebno vozilo u kome će se nalaziti delegat takmičenja kao i službeno vozilo koje ide na začelju trke.
      2. Ispred vozila delegata može se nalaziti policijsko ili drugo službeno vozilo, a vozila sa TV kamerama mogu se nalaziti na bilo kojem mjestu, ali ne smiju ometati takmičare niti na bilo koji drugi način ugrožavati regularnost takmičenja.
      3. Između prvog atletičara i vozila sa satom kao i vodeće atletičarke i vozila sa satom neće se nalaziti nijedno drugo vozilo
      4. Sva vozila na stazi će biti brendirana prema pravilima IAAF.
      5. Zvanični mjerilac staze ili lice koje on ovlasti može se nalaziti u vozilu sa delegatom, ili može da ide biciklom ispred svih vozila i takmičara.
   3. Organizatori trka „B“ kategorije su dužni da obezbijede sat u cilju i ispred vodećeg atletičara na vozilu.
      1. Organizator će obezbijediti posebno vozilo u kome će se nalaziti delegat takmičenja kao i službeno vozilo koje ide na začelju trke.
      2. Ispred vozila delegata može se nalaziti policijsko ili drugo službeno vozilo, a vozila sa TV kamerama mogu se nalaziti na bilo kojem mjestu, ali ne smiju ometati takmičare niti na bilo koji drugi način ugrožavati regularnost takmičenja.
      3. Između prvog atletičara i vozila sa satom kao i vodeće atletičarke i vozila sa satom neće se nalaziti nijedno drugo vozilo
      4. Sva vozila na stazi će biti brendirana prema pravilima IAAF.
      5. Zvanični mjerilac staze ili lice koje on ovlasti može se nalaziti u vozilu sa delegatom, ili može da ide biciklom ispred svih vozila i takmičara.
   4. Organizatori trka „C“ i „D“ kategorije ne moraju imati satove, a ako imaju dužni su da se vladaju prema pravilima u tačkama 5.2. i 5.3.
2. **Mjerenje staze**
   1. Trke „A“ kategorije imaće premjernu stazu od strane zvaničnog mjerioca IAAF najmanje „A“ ili „B“ kategorije. Certifikat o premjeru staze važi prema pravilima IAAF.
   2. Trke „B“ kategorije imaće stazu premjerenu od strane „A“ ili „B“ mjerioca IAAF ili od strane mjerioca sa nacionalnom licencom.
   3. Trke „C“ kategorije će imati premjernu stazu od strane nacionalnog mjerioca.
   4. Trke „D“ kategorije ne moraju imati zvaničan premjer staze.
   5. Trke koje nemaju zvaničan premjer staze ne mogu konkurisati za zvanično prvenstvo na toj distanci.
3. **Obezbjeđenje staze**
   1. Staza će cijelom dužinom biti zatvorena za saobraćaj tokom održavanja takmičenja i biće obezbijeđena sa redarima, znacima i fizičkim preprekama.
   2. Trke „A“, „B“ i „C“ kategorije će dodatno fizičkim preprekama obezbijediti zonu starta i cilja i zonu gdje se nalazi najveća koncentracija učesnika i publike.
   3. Trke „D“ kategorije će, u slučaju da imaju veći broj učesnika i publike, takođe dodatno obezbijediti zonu starta i cilja i zonu najveće koncentracije učesnika i publike.
   4. Takmičarima, njihovim menadžerima ili predstavnicima klubova, će na tehničkom sastanku biti predstavljeni svi elementi obezbjeđenja staze.
   5. Staza će biti tako obilježena da učesnicima jasno pokazuje pravac trčanja, i neće ih dovoditi u zabunu.
4. **Pejsmejkeri** 
   1. Pejsmejkeri će biti obilježeni sa startnim brojem na kojima će biti jasno naznačeno na startnom broju: „PEJSMEJKER“ .
   2. Atletičari, odnosno njihovi menadžeri ili klubovi, će na tehničkom sastanku naznačiti ime pejsmejkera.
5. **Osvježenje**
   1. Organizator će obezbijediti dovoljnu količinu vode i osvježavajučih napitaka i voća.
   2. U zoni starta mora se naći dovoljna količina vode da svaki takmičar/ka ima mogućnost da uzme jednu bocu od 250 ml.
   3. U zoni cilja, organizator će obezbijediti dovoljnu količinu vode, najmanje po dvije flašice od 250 ml po učesniku.
   4. Stanice za osvježenje će se nalaziti na svakom petom kilometru, a ako delegat procijeni, u odnosu na vremenske uslove, da je potreban dodatni broj stanica, organizator je dužan da ih postavi. Na svakoj stanici će se nalaziti akreditovana lica za podjelu vode koji će biti u dovoljnim količinama za sve učesnike.
   5. Nije dozvoljeno da takmičari uzimaju tečnosti i osvježenje izvan zvaničnih stanica, ali je dozvoljeno da od cilja nose sa sobom sredstva za osvježenje.
6. **Vrijeme i rezultati** 
   1. Svaki takmičar će dobiti precizno svoje vrijeme, u trkama „A“ i „B“ kategorije najkasnije dva sata nakon završetka takmičenja, a u trkama „C“ i „D“ kategorije nakon 24 časa.
   2. Trke „A“ kategorije će obezbijediti elektronsko mjerenje vremena, sa certifikovanom elektronskom opremom kao i certifikovani rezervni sistem za mjerenje vremena.
   3. Trke „B“ kategorije će obezbijediti elektronsko mjerenje vremena sa certifikovanom elektronskom opremom.
   4. Trke „C“ i „D“ kategorije će obezbijediti elektronsko ili ručno mjerenje vremena.
   5. Sudija takmičenja će u trkama „A“ i „B“ kategorije, kao i na takmičenjima „C“ kategorije koja su zvanično prvenstvo ASBIH, u zoni cilja koji je dostupan takmičarima nakon istrčane trke obezbijediti bilten sa zvaničnim rezultatima na koga atletičari mogu uložiti žalbu u roku od 30 minuta od momenta isticanja biltena, a što će biti naznačeno na tehničkom sastanku.
   6. Organizator će formirati komisiju za žalbe koja se sastoji od glavnog sudije i još dva edukovana lica.
   7. Komisija će se nalaziti pored mjesta gdje stoji bilten i biće vidno obilježena.
   8. Prigovori se ulažu usmeno, a prigovor mogu uložiti atletičar/ka, ovlašteni menadžer ili ovlašteni predstavnik kluba.
   9. Odluka komisije po žalbi je konačna i usmeno se saopštava žaliocu, s tim da će delegatu ASBIH komisija priložiti pismeni zaključak.
7. **Reklamiranje i mediji**
   1. Organizatori trka će obezbijediti da sve reklame budu u skladu sa pravilima IAAF, a koja se nalaze na zvaničnom sajtu IAAF.
   2. Svako nepoštovanje tih pravila (npr. reklamiranje pića koja imaju više od 20% alkohola, reklamiranje duvana, isticanje reklama i transparenata sa rasističkim ili neprikladnim sadržajem... ) biće sankcionisano prema pravnim aktima ASBIH, a trka će biti uklonjena sa kalendara.
   3. Disciplinska komisija ASBiH će na osnovu prijave delegata izreći vremensku ili novčanu kaznu organizatoru za nepoštovanje pravila iz tački 11.1. i 11.2.
   4. Organizatori „A“ i „B“ trka će obezbijediti poseban prostor za medije.
   5. Organizatori „A“ i „B“ trka će imati najmanje jednu press konferenciju prije i najmanje jednu press konferenciju nakon održavanja takmičenja.
   6. Trke „C“ kategorije će imati jednu press konferenciju.
   7. Trke „D“ kategorije će svoj medijski nastup definisati u skladu sa interesovanjem javnosti.
   8. Organizatori „A“ i „B“ trka će u zoni cilja obezbijediti najmanje dva banera dužine dva metra sa natpisom i logotipom: „ATLETSKI SAVEZ BiH“.
   9. Organizatori „A“ i „B“ kategorija će imati dovoljan broj prinatnih primjeraka satnice takmičenja, skice staze, kao i drugih obavještenja koja pomažu učesnicima takmičenja.
   10. Trke „C“ i „D“ kategorije ne moraju imati printane materijale, ali moraju sve relevantne detalje da iznesu na tehničkom sastanku.
   11. Organizatori „A“ i „B“ kategorija trka dužni su da u roku od 6 sati uredniku sajta Saveza dostave:

* narativni izvještaj (novinarski tekst od najmanje 30 kucanih redaka)
* rezultate za 10 najboljih takmičara u muškoj i ženskoj konkurenciji
* najmanje 4 fotografije za ilustraciju u korektnoj rezoluciji
  1. Organizatori „C“ i „D“ kategorija trka dužni su da u roku od 24 sata uredniku sajta Saveza dostave:
* narativni izvještaj (novinarski tekst od najmanje 15 kucanih redaka)
* rezultate za 5 najboljih takmičara u muškoj i ženskoj konkurenciji
* najmanje 2 fotografije za ilustraciju u korektnoj rezoluciji

1. **Osiguranje**
   1. Trke „A“ i „B“ kategorije imaće polisu osiguranja takmičara i učesnika takmičenja čiju će kopiju priložiti delegatu takmičenja.
2. **Izvještavanje**
   1. Organizator će najkasnije 30 dana nakon održavanja takmičenja generalnom sekretaru ASRS dostaviti izvještaj na propisanom obrascu.
3. **Nagradni fond i startnine za učešće**
   1. Nagradni fond će biti jednak u muškoj i ženskoj konkurenciji.
   2. Organizator, pored osnovnog nagradnog fonda, može odrediti dodatne bonuse za ostvarene rezultate i bonusi će biti jednaki u muškoj i ženskoj konkurenciji.
   3. Organizator u cilju afirmacije domaćih takmičara može odrediti i dodatni nagradni fond za najbolje domaće takmičare, kao i dodatni nagradni fond za različite kategorije takmičara (juniori, veterani i sl.).
   4. Startnine za sve učesnike, bez obzira na naciju i pol su jednake.
   5. Iz ovog pravila mogu biti izuzeti takmičari koji učestvuju na prvenstvu ASBiH, gdje se startnine određuju na osnovu odluke Saveza, s tim što organizator u tom slučaju nema obavezu da takmičaru koji nije platio puni iznos startnine dodijeli kompletan predviđeni startni paket, već samo startni broj.
4. **Prelazne i završne odredbe**
   1. Sve nesuglasice proistekle iz ovog Pravilnika rješavaju se na osnovu odredbi Statuta ASBiH.
   2. Sve izmjene i dopune ovog Pravilnika donosi UOASBiH, ali najkasnije do 1. juna tekuće godine a mogu se primjenjivati od 1. januara naredne godine.
   3. Ovaj Pravilnik stupa na snagu danom usvajanja i biće dostavljen elektronskim putem svim klubovima i organizatorima.